
Pressemeddelelse 

16. marts 2007

Dating.dk donerer cirkusforestilling til single forældre og deres børn
Dating.dk har købt en hel cirkusforestilling på auktion, hvor hele beløbet går ubeskåret til landsindsamlingen. Nu får Dating.dk´s brugere foræret denne oplevelse så de sammen med deres børn kan få en helt særlig dag sammen med andre single forældre.
Morten O. Wagner, marketingschef fra Dating.dk udtaler: “Da vi så at der var sat en helt cirkusforestilling på auktion var der ingen tvivl om at denne måde at støtte landsindsamlingen på var perfekt for os. Vores brugere med børn kunne derved få en helt fantastisk dag, og vi støttede samtidig en god sag.”

Mange singler med børn
”Mange af vores brugere har enten børn selv, nevøer og niecer, eller børnebørn. Og cirkus får alle til at grine og i godt humør. Du viser dig fra din bedste side når du er glad og smiler.” fortsætter Morten O. Wagner. ” Vores event-afdeling arrangerer samme aften en større fest lørdag den 28. april 2007 i centrum af København, hvor romantikken får frit spil, men her er der ikke tilladt børn. Derfor er vi rigtig glade for at kunne tilbyde et event, hvor børn er velkomne og i centrum. For hvem ved – måske er din nye kæreste ikke ham eller hende du skrev sammen med, men derimod moderen til børnene der sidder ved siden af dine børn til cirkusforestillingen.”
For yderligere oplysninger se www.dating.dk eller kontakt:

Morten O. Wagner, marketingschef og stifter, Freeway

Telefon: 28 40 92 82
E-mail: wagner@freeway.dk

Fakta om forestillingen


Cirkus Charlie er Danmarks Sjoveste Cirkus. Forestillingen sker lørdag d. 28. april kl. 13.00 på Islands Brygge i København. Man logger sig ind på � HYPERLINK "http://www.dating.dk" ��www.dating.dk�. Klikker på events og tilmelder sig med sin profil. Her kan man bestille op til 4 billetter pr. profil.





Fakta om Dating.dk


Dating.dk har eksisteret siden 1998 og har en halv million registrerede brugere og over 300.000 unikke brugere om måneden iflg. Gallup Website Index (FDIM).


Dating.dk udgives af firmaet Freeway, der står bag en større række Internetportaler.


Læs mere om Freeway på � HYPERLINK "http://www.freeway.dk" ��www.freeway.dk�








